# Møtereferat FAU-møte Teigar Ungdomsskole 15. des. 2021

Møtedeltakere og oppmøte:

|  |  |  |
| --- | --- | --- |
| Klasse | Navn | Tilstede |
| 8A | Helena Enoksen |  |
| 8B | Lars Mausethagen |  |
| 8C | Elisabeth Varnes |  |
| 8D | Anne Mjaugeto |  |
| 9A | Per Kristian Sandvand |  |
| 9B | Wenche Kjernli |  |
| 9C | Cecilie Røste |  |
| 9D | Thor-Egil Eide |  |
| 10A | Jostein Hesjedal |  |
| 10B | Hege Cathrine Pihl Dufseth |  |
| 10C | Vigdis Ekelund |  |
| 10D | Jannicke Vabø |  |

Møtet ble holdt på Teams.

## Natteravn Færder

Monica Pettersson holdt en kort presentasjon av Natteravn organisasjonen i Færder, hensikt og organisering.

* Ønsker å skape trygt nærmiljø for alle
* Vandring er i hovedsak lagt opp til fredag og lørdag kl 19-23, basert på tidspunkt det er noen ute å treffe. Har vært forsøkt senere vandring, men da var det veldig stille. Det skal alltid gå 2 eller flere sammen.
* Påmelding frivillig via å sette seg på liste (excel regneark) på Facebook gruppe for når man ønsker å delta. FB gruppa har ca. 250 medlemmer, men kun 10-15 som faktisk har deltatt aktivt.
* Under vandring har man base på lærerværelset på Teigar, der henger også jakker og vester som skal benyttes under vandringen. For tiden er det kun tillatt med bruk av vestene, og de skal vaskes etter bruk pga smittefare.
* Områder der de typisk møter på ungdommer er ved vanntårnet ved Teie idrettspark, Teiehøyden barnehage og gapahuken i skogen, men vandringen dekker et betydelig større område. På sommeren kan det også legges opp til vandring i nærhet av sjø (Rosanes og Fjærholmen), da det ofte er ansamling av ungdom der. Samarbeider også med Røde Kors på sommeren, mulighet for turer ut til øyer der det er fest. Kan også velge å ta bil for å ta «sveip» andre steder.
* Færder kommune betaler Teigar FAU for hver vandring som avholdes. Betaling gjøres til Teigar FAU-konto.

FAU-konto: Usikkerhet rundt hvordan denne kontoen er satt opp – rektor følger opp og kommer med tilbakemelding.

Diskusjon rundt hvordan FAU kan ta en mer aktiv rolle i organiseringen av vandring. Alternativer er mer tvungen type engasjering av foreldre, eller frivillig gjennom motivering for vandring og egenpåmelding. Enighet om å forsøke frivillig påmelding først. Lars Mausethagen lager opprop som kan legges ut på skolens hjemmeside, der man melder seg opp til vandring, og deretter blir disse påmeldingene benyttet til å sette opp en vandringsliste. Wenche og Anne ser på tiltak for å øke rekrutteringen.

## Koronastatus på skolen

Digital hjemmeskole for 5-10 trinn mandag til onsdag før jul under behandling i kommunestyret samme kveld som FAU-møtet. Antatt at dette blir vedtatt.

Teigar har hatt god kontroll på smitte gjennom hele perioden, og ønsker å holde åpent av hensyn til utsatte elever som trenger å komme på skolen. Det er bekymring for mer smitte etter ferien, da det statistisk skjer mer smitte i fritiden enn på skole og jobb. Tilbakemelding fra foreldre også om at det virker veldig organisert, og at elevene er godt informert om rutiner og forventninger.

Frokostservering har fortsatt gjennom den siste perioden også, men spising skjer i klassene, slik at det ikke er blanding av klasser og trinn under denne aktiviteten.

## Vinterkveld

Gitt utviklingen i smitte i samfunnet og de nye begrensningene for aktiviteter og samlinger er det usikkert om vinterkveld kan avholdes 10. februar. Enighet om å holde på denne datoen enn så lenge, men gjøre undersøkelser rundt alternativ dato 10. mars.

## Eventuelt

10. klasse holder på med forberedelser for avslutningsfeiring før sommeren. Det er avholdt en dugnad så langt, og den har fått inn ca 30.000 NOK, som er et godt stykke på vei mot det som trengs.

## Neste møte

Tredje onsdag i mnd, dvs 19. Januar kl 18. Kommer tilbake med informasjon når det nærmer seg om dette møtet blir på Teams eller fysisk.